ועדת הכספים, כנסת 17, פרוטוקול מספר 805, 2008-06-03 11:45

סטס מיסז'ניקוב: אני פותח את ישיבת הכספים.

יעקב ליצמן: יש הצעה לסדר שלי בנושא חפציבה שהועברה לכאן מהמליאה.

סטס מיסז'ניקוב: פנייה מספר 110ג'.

יעקב ליצמן: האם אנחנו עומדים לאשר את זה או שרוצים להפיל?

יעקב ליצמן: אני לא חושב שאנחנו צריכים לקבל הסברים.

יעקב ליצמן: כבר פעמיים העברנו את זה ואני מציע להצביע.

סטס מיסז'ניקוב: הפרטת הבנקים.

סטס מיסז'ניקוב: זה בנק לאומי.

סמדר אלחנני: אני מבקשת להעיר הערה.

יעקב ליצמן: את לא צריכה להסביר.

סמדר אלחנני: בהזדמנות חגיגית זאת, תחשבו פעם אם באמת צריך להפריט את בנק לאומי.

יעקב ליצמן: למה זה שייך לזה?

סמדר אלחנני: בוודאי שזה שייך.

סטס מיסז'ניקוב: אנחנו נקיים על זה דיון מיוחד.

סמדר אלחנני: כאשר אתה קורא מה קורה בבנקאות, טוב שיישאר בנק ציבורי שלא מפסיד כסף.

יעקב ליצמן: הבנו את זה.

סטס מיסז'ניקוב: אנחנו מצביעים.

סטס מיסז'ניקוב: בעד – 1

סטס מיסז'ניקוב: פנייה מספר 110ג' – לא אושרה

אמנון כהן: אני מבקש רביזיה.

סטס מיסז'ניקוב: אני אביא את זה במועד אחר.

ניסן סלומינסקי: אני חוזר על מה שאנחנו אומרים תמיד, שאם זה פרוייקט תיירותי שמביא באמת פיתוח, אנחנו בעד.

סטס מיסז'ניקוב: זאת המזרקה.

ניסן סלומינסקי: כן, המזרקה של טבריה.

ניסן סלומינסקי: זה עושה רושם של בחירות ודברים מהסוג הזה.

ניסן סלומינסקי: אני חושב שסל התרופות יותר חשוב מזה.

אבשלום וילן: לפי דעתי אתם נסחפים.

אבשלום וילן: אלה פרוייקטים תיירותיים.

ניסן סלומינסקי: זאת המזרקה בטבריה.

אבשלום וילן: אז תהיה מזרקה בטבריה.

אמנון כהן: אני מבקש, אחרי הנושא הזה, להצביע על הרביזיה שלי.

סטס מיסז'ניקוב: בסדר, אבל עכשיו אנחנו בסעיף אחר.

סטס מיסז'ניקוב: אגב, גם אני אופוזיציה ואני לא מבין למה אני צריך לאשר את המזרקה בטבריה.

גלית פלצור: הדברים האלה נבחנו בצוות פיתוח תשתיות במשרד התיירות וזה עומד בכל הקריטריונים.

גלית פלצור: זה לא קשור למשהו פוליטי.

ניסן סלומינסקי: אם אצלנו בראש זה לא עובר, את צריכה לשכנע אותנו.

גלית פלצור: נמצא נציג משרד התיירות שיוכל להסביר לך שפיתוח תשתיות תורם לפיתוח תיירות.

ניסן סלומינסקי: אני חושב ש-70 מיליון שקלים לסל התרופות חשובים יותר מהמזרקה בטבריה עם סכום של 10 מיליון שקלים.

ונונו: אני אתייחס לכל נושא הפיתוח התיירותי.

ונונו: אני לא רוצה להשוות תיירות לתרופות כי אלה שני תחומים נפרדים, אבל תיירות היא תעשייה שמכניסה כסף למדינה.

ונונו: כאשר אתה בא למקום, אתה רוצה לראות דברים שהם יפים ומושכים את העין כך שתרצה לבוא עוד פעם לבקר באותו מקום ולהמליץ לאחרים לבוא לשם.

ניסן סלומינסקי: המזרקה בטבריה, זה הדבר שיביא תיירים לטבריה?

ונונו: יש לזה ערך מוסף תיירותי.

יעקב ליצמן: לגשר שהוקם בכניסה לירושלים יש ערך תיירותי?

יעקב ליצמן: צריך להשתגע כדי להקים אותו בסכום של 400 מיליון שקלים.

סטס מיסז'ניקוב: אנחנו מצביעים.

סטס מיסז'ניקוב: בעד - 3

סטס מיסז'ניקוב: פנייה מספר 172ב' ו-173ג' – אושרה

יעקב ליצמן: רביזיה.

סטס מיסז'ניקוב: מי בעד אישור הרביזיה.

סטס מיסז'ניקוב: בעד – 2

סטס מיסז'ניקוב: הרביזיה לא התקבלה

סטס מיסז'ניקוב: ה צ ב ע ה

סטס מיסז'ניקוב: נגד – 2

סטס מיסז'ניקוב: מי בעד אישור הסעיף?

סטס מיסז'ניקוב: פנייה מספר 110ג' – אושרה

ניסן סלומינסקי: האולימפיאדה.

יעקב ליצמן: אני נגד.

סטס מיסז'ניקוב: אנחנו מצביעים.

סטס מיסז'ניקוב: בעד – 5

סטס מיסז'ניקוב: פנייה מספר 175ב' ו-176ב' – אושרה

יעקב ליצמן: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה לא התקבלה

יעקב ליצמן: בתי הספר והכיתות במצב קשה מאוד ולכן לא צריך לתת לדיור הממשלתי משרדים מפוארים.

יעקב ליצמן: שקודם כל ייבנו בתי ספר.

ניסן סלומינסקי: אני חושב שסל התרופות קצת יותר חשוב מהסעיף הזה.

סטס מיסז'ניקוב: אנחנו מצביעים.

סטס מיסז'ניקוב: בעד – 2

סטס מיסז'ניקוב: פנייה מספר 177ב' – לא אושרה

שלמה מולה: אני מבקש רביזיה ולהצביע יותר מאוחר.

יעקב ליצמן: את הרביזיה אתה יכול לבקש, אבל להצביע יותר מאוחר, את זה אתה לא יכול לבקש.

יעקב ליצמן: אני מבקש להצביע עכשיו.

סטס מיסז'ניקוב: לא, אנחנו לא מצביעים עכשיו.

גלית פלצור: זאת פנייה שנועדה להעביר 105 מיליון שקלים לפיתוח והקמת מלונות בארץ ועוד 30 מיליון שקלים לקידום שיווק התיירות מארצות-הברית ואירופה לארץ.

אבשלום וילן: איפה יקומו בארץ מלונות?

ונונו: יש מספר מקומות כאשר לירושלים יש עדיפות.

אבשלום וילן: עמק בין שאן?

ונונו: יש רשימה מפורטת של פרוייקטים שאושרו ואפשר להעביר אותה אליכם.

אבשלום וילן: האם יש גם מלונות בגדה, בשטחים?

אבשלום וילן: אין לי בעיה עם ירושלים.

אבשלום וילן: אני אצביע בעד.

סטס מיסז'ניקוב: אנחנו מצביעים.

סטס מיסז'ניקוב: בעד – 4

סטס מיסז'ניקוב: פנייה מספר 179א' – אושרה

ניסן סלומינסקי: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה לא התקבלה

ניסן סלומינסקי: עוד פעם תיירות.

גלית פלצור: זה גם תיירות וגם הגנת הסביבה.

גלית פלצור: הפנייה נועדה להעביר 24 מיליון שקלים, 14 מיליון מהמשרד להגנת הסביבה בגין התחייבויות עבר.

גלית פלצור: אם אתם זוכרים בשנה שעברה בבסיס התקציב הופחת המזומן ונתנו הרשאה במקום.

סמדר אלחנני: אם נתנו הרשאה בשנה שעברה, זה היה צריך להופיע בתקציב השנה.

סמדר אלחנני: ידעו שיש הרשאה.

גלית פלצור: חלק מהמזומן מוציאים אותו השנה וחלק בעוד שנתיים.

ניסן סלומינסקי: מה שהשנה היה צריך להיות בתקציב.

סמדר אלחנני: ידעו את זה.

ונונו: תמיד יש סטיות.

גלית פלצור: אנחנו לא יודעים כמה יצא, במיוחד במשרד להגנת הסביבה, שם לפעמים יש התקדמות יותר מהירה ולפעמים זה נתקע ברשויות המקומיות.

סטס מיסז'ניקוב: אנחנו מצביעים.

סטס מיסז'ניקוב: בעד – 4

סטס מיסז'ניקוב: פנייה מספר 183 עד 185 - אושרו

יעקב ליצמן: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: ה צ ב ע ה הרביזיה לא התקבלה אני חוזר לסעיף הקודם – משרד התיירות עליו הצבענו, פנייה 179א' - כי הסתבר שהיינו צריכים להצביע על הרביזיה.

סטס מיסז'ניקוב: אני ביקשתי רביזיה כי זה נפל.

יעקב ליצמן: אני מבקש בדיקה משפטית.

יעקב ליצמן: אני לא בטוח שזה אפשרי על פי חוק ברגע שהצבענו רביזיה.

סטס מיסז'ניקוב: לא הצבעתי על הרביזיה.

סטס מיסז'ניקוב: לא ידעתי שעשיתי אז רביזיה.

יעקב ליצמן: לא משנה, אבל הצבעת.

יעקב ליצמן: אני מבקש בדיקה משפטית.

יעקב ליצמן: נדמה לי שעל פי חוק אין שתי רביזיות ואתה לא יכול להצביע עכשיו על הרביזיה.

סטס מיסז'ניקוב: כאשר זה נפל בישיבה הקודמת ביקשתי רביזיה.

סטס מיסז'ניקוב: לא זכרתי שביקשתי רביזיה והצבעתי על זה כאילו זה חדש.

ניסן סלומינסקי: על מה אתה מדבר?

סטס מיסז'ניקוב: על 135 אלף שקלים שאישרנו.

סטס מיסז'ניקוב: עכשיו אני מצביע על הרביזיה שלי שהייתה.

סטס מיסז'ניקוב: הרביזיה אושרה

סטס מיסז'ניקוב: ה צ ב ע ה

יעקב ליצמן: נראה לי שאפילו לא יודעים על מה הצביעו.

סטס מיסז'ניקוב: פנייה מספר 195 ו-196 – תאגידי מים.

יעקב ליצמן: אין מי שיסביר לנו.

אבשלום וילן: היו כאן מספיק דיונים על מים.

אבשלום וילן: אנחנו נתקענו כאן עם כל סיפור המאגרים, עם שנת הבצורת ואני מבקש להוציא את זה מהפוליטיקה.

סטס מיסז'ניקוב: הפקידים לא באים להסביר.

סטס מיסז'ניקוב: אני רוצה להצביע, אבל היו צריכים להסביר לנו.

אבשלום וילן: להם לא איכפת שלא מטפלים בקולחין ושזה יימשך עוד שנה.

אבשלום וילן: אי אפשר לסמוך עליהם.

אבשלום וילן: אנחנו חייבים להכריח אותם לבנות את המאגרים ולטפל בביוב.

אבשלום וילן: אין מספיק מים כי הם הרי מסמסו את כל סיפור התפלת המים.

אבשלום וילן: זה חשוב לכולנו.

סטס מיסז'ניקוב: אתה רוצה להצביע?

אבשלום וילן: כן, לאשר את זה.

אבשלום וילן: הם הרי לא רוצים.

אבשלום וילן: לא איכפת להם שלא יבנו מאגרים ושלא יטפלו בביוב.

יעקב ליצמן: מדובר על קמפיין ולא מדובר על שום דבר אחר.

אמנון כהן: לא, זאת פנייה אחרת.

אבשלום וילן: פיתוח מקורות מים.

סטס מיסז'ניקוב: חבר הכנסת וילן מבין בזה בטח יותר טוב ממני.

אבשלום וילן: אני אומר לכם שלהם לא איכפת.

סטס מיסז'ניקוב: אנחנו מצביעים.

סטס מיסז'ניקוב: בעד – 3

סטס מיסז'ניקוב: פנייה מספר 195 ו-196 - אושרה

יעקב ליצמן: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה לא התקבלה

אמנון כהן: זה המשך לפנייה הקודמת.

אמנון כהן: הסברה איך לחסוך מים.

יעקב ליצמן: אני שמח שעברת לעבוד באגף התקציבים ויש לי הרבה שאלות לשאול אותך.

סטס מיסז'ניקוב: לגבי הקמפיין, אנחנו דוחים את זה כי זה לא קשור לעזרה במים.

אמנון כהן: חסכון במים זה לא בגדר עזרה?

אבשלום וילן: מדובר בהסברה לחסכון במים.

סטס מיסז'ניקוב: פנייה מספר 200 – משרד הקליטה.

אמנון כהן: יזמות עסקית.

אמנון כהן: זה חשוב.

אליסף אסולין: הפנייה נועדה לתקצב 7 מיליון שקלים לטובת הלוואות לעולים ולתושבים חוזרים במסגרת מבצע 60.

אליסף אסולין: זה ליזמות עסקית.

אליסף אסולין: זה בא מתקציב קשיח.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 200 – אושרה

יעקב ליצמן: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה לא התקבלה

אמנון כהן: חשוב מאוד.

יעקב ליצמן: לזה אני מוכן.

דוד שטינמץ: מדובר בהעברה של 7,600 מיליון שקלים לשירות התעסוקה הן לשינויים פנימיים והן לתקצוב המשך תוכנית הניסוי להכשרה מקצועית למובטלים באמצעות שוברים.

יעקב ליצמן: האם יש עוד דברים?

דוד שטינמץ: כן.

דוד שטינמץ: יש נושאי מחשוב ששירות התעסוקה זקוק להם כמו תפעול ואחזקה.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 201 – אושרה פה אחד

ענת משה: העברה של תקן ועוד קצת כסף ממשרד הרווחה למשרד ראש-הממשלה, לטובת יחידת המינהלת לשירות אזרחי שהוקמה בעקבות החלטת ממשלה בנושא.

אבשלום וילן: מה זה השתתפות ביישום חוק טל?

ענת משה: זה כסף שעובר מתקנת יישום חוק טל במשרד הרווחה שהוקצה לטובת יישום החוק ובגלל שמינהלת השירות האזרחי כרגע מטפלת בזה במשרד ראש-הממשלה, זה עובר בהשתתפות למשרד.

ניסן סלומינסקי: באיזה סכום מדובר?

ענת משה: 3,960 מיליון שקלים.

ענת משה: עד עכשיו היחידה הייתה במשרד הרווחה, אבל בעקבות החלטת ממשלה בנושא וסיכום בין המשרדים היא עברה למשרד ראש-הממשלה.

ניסן סלומינסקי: מדובר בהעברת כוח אדם?

ענת משה: יש פה העברה של קצת כוח אדם, תקן אחד, ושאר התקנים מגיעים ממשרד ראש-הממשלה.

ענת משה: יש עוד קצת כסף שמיועד לנושא הזה במשרד הרווחה והוא עובר לצורך יישום חוק טל שכרגע מינהלת השירות האזרחי במשרד ראש-הממשלה אמונה על הטיפול בו.

ענת משה: זה פשוט איגום משאבים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 203 – אושרה

אליסף אסולין: השתתפות של המשרד ומשרד ראש-הממשלה במסגרת חגיגות ה-60.

אבשלום וילן: החגיגות לא הסתיימו?

אליסף אסולין: באוגוסט יש אירוע גדול, בר-מצווה.

אליסף אסולין: התכנון ההתחלתי היה לעשות 60 חתונות ל-60 זוגות, אבל זה היה מורכב מדיי.

אבשלום וילן: המדינה עושה 60 חתונות ל-60 זוגות?

סטס מיסז'ניקוב: לא, בר-מצווה המונית ליד הכותל.

סטס מיסז'ניקוב: זה אירוע מאוד המוני לעולים חדשים.

אליסף אסולין: בר-מצווה לילדים.

ניסן סלומינסקי: עד עכשיו עושה את זה כל שנה גוף אחר.

ניסן סלומינסקי: מדובר בבר-מצווה בכותל?

סטס מיסז'ניקוב: כן.

אליסף אסולין: אני לא יודע את המיקום.

סטס מיסז'ניקוב: אני יודע שזה בכותל.

ניסן סלומינסקי: הם עושים את זה כל שנה.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 204 – אושרה

ענת משה: הפנייה נועדה לבצע שינויים בתקציב תיאום הפעולות בשטחים.

ענת משה: מדובר בעיבוי של תקציב הבינוי של המינהלת בסכום של 1,5 מיליון שקלים.

ענת משה: 300 אלף שקלים הם הוצאה מותנית בהכנסה מול הדיור הממשלתי לטובת בדיקת שטחים, קרקעות ואדמות שם.

סמדר אלחנני: מה ההוצאה המותנית?

ענת משה: 300 אלף שקלים זאת הוצאה מותנית מול הדיור הממשלתי.

שלמה מולה: מי מבקש את ההעברה הזאת?

שלמה מולה: שר הביטחון?

ענת משה: מינהלת קישור.

שלמה מולה: מה מהות הבקשה?

אבשלום וילן: שר הביטחון, כן.

אבשלום וילן: שר הביטחון מציע שינוי.

עתניאל שנלר: לא הבנתי לגבי ה-300 אלף שקלים.

ענת משה: בפנייה יש 300 אלף שקלים בהוצאה מותנית בהכנסה, בעמודה השמאלית ביותר.

ענת משה: 300 אלף השקלים נועדו למעשה להעברה למינהל מקרקעי ישראל לצורך בדיקת שטח ואדמות שנמצאים תחת תיאום הפעולות בשטחים.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 205 – אושרה

ענת משה: הפנייה נועדה להעביר את יחידת מרכז ההסברה שעד היום ישבה במשרד החינוך והיא אחראית על נושאים כמו טקסים ממלכתיים, מטה יום העצמאות שהיה שם וכל הפונקציות האלה כחלק מסיכום בין המשרדים הוחלט להעביר את היחידה למשרד ראש-הממשלה, בעקבות האופי הממלכתי.

ניסן סלומינסקי: לוקחים את זה מיולי תמיר ומעבירים לרוחמה בלילה.

ענת משה: זה לא קשור לרוחמה אברהם.

ניסן סלומינסקי: אין לי בעיה אבל אני רוצה לדעת.

ענת משה: למען הסר ספק, זה גם לא קשור לאירועי שנת ה-60 אלא זאת יחידת ההסברה שעוברת בגלל האופי הממלכתי שלה.

ניסן סלומינסקי: אחרי 60 שנים סוף כל סוף תפסה המדינה שזה ממלכתי וזה צריך להיות אצל ראש-הממשלה שהוא ממלכתי ולא פוליטי ולא במשרד החינוך?

ניסן סלומינסקי: את זה את מסבירה לי?

ענת משה: אני מסבירה שזה לא קשור לאירועי שנת ה-60.

עתניאל שנלר: אתה יודע שלא יכול להיות שמשרד החינוך יעשה אירועים ממלכתיים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 206 ו-207 – אושרה

דוד שטינמץ: השתתפות של המשרד לפיתוח הנגב והגליל בהתאם להחלטת ממשלה לתוכנית אסטרטגית לפיתוח הנגב.

דוד שטינמץ: יש למשל מכון לאומי למחקר ביוטכנולוגי בבאר-שבע - הם משתתפים ב-2.8 בהקמת המכון.

דוד שטינמץ: הכשרות מקצועיות לחרדים, חד הוריות ובדואים בנגב – 5 מיליון שקלים.

יעקב ליצמן: אני צועק לפחות שנתיים שאני רוצה הכשרה מקצועית בערד, אבל אני לא מקבל.

אבשלום וילן: כאן אתה מקבל.

אבשלום וילן: בערד עושים הכשרה מקצועית בה משתתפים גם חרדים וגם בדואים.

יעקב ליצמן: אני מבקש לדעת היכן המקומות שם נותנים.

דוד שטינמץ: יש גם את חממות המים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 213 עד 215א – אושרה

יעקב ליצמן: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה לא התקבלה

יעקב ליצמן: מי זה המשנה לראש הממשלה?

ניסן סלומינסקי: חיים רמון.

ניסן סלומינסקי: במה הוא קשור לנגב ולגליל?

יעקב ליצמן: יש לו לשכה בנגב והגליל?

יעקב ליצמן: כתוב כאן בהשתתפות המשנה לראש-הממשלה.

ניסן סלומינסקי: יש שלושה שרים לפיתוח הנגב והגליל.

ניסן סלומינסקי: יש את שמעון פרס, נשיא המדינה, שהוא עדיין קשור, יש את יעקב אדרי שהוא השר הממונה ויש את אלי אפללו שטוען לכתר הזה.

ניסן סלומינסקי: למי הולך הכסף הזה?

ניסן סלומינסקי: המשנה לראש הממשלה הוא חיים רמון, ולכן איך הוא קשור?

דוד שטינמץ: יש פה שני נושאים.

דוד שטינמץ: יש 5 מיליון שקלים שמעביר משרד ראש-הממשלה לתקציב אזורי פיתוח שלנו להקמת אזור תעשייה באום אל פאחם.

דוד שטינמץ: יש עוד תוכנית עם 3.5 מיליון שקלים, שזה המשך התוכנית האסטרטגית לנגב וגליל וזה לאזור תעשייה ברהט, להבים ובני שמעון.

דוד שטינמץ: אלה שתי תוכניות נפרדות והן לא באותו נושא.

ניסן סלומינסקי: איך זה קשור לחיים רמון?

אבשלום וילן: זה לא קשור.

דוד שטינמץ: זה קשור היום למשרד לפיתוח הנגב והגליל.

דוד שטינמץ: בזמנו זה היה המשנה לראש הממשלה.

יעקב ליצמן: האם הסכום הזה של 5 מיליון לאום אל פאחם הוא בעקבות הסכם ראש-הממשלה עם הערבים?

דוד שטינמץ: אני לא יודע.

דוד שטינמץ: יש השתתפות של משרד ראש-הממשלה בפרוייקטים שקשורים לבני המיעוטים והערבים.

דוד שטינמץ: זה פרוייקט שהתחיל בשנה שעברה.

דוד שטינמץ: הפרוייקט הזה היה מתוקצב גם בשנה שעברה ב-5 מיליון שקלים והשנה הוא מתוקצב ב-5 מיליון שקלים.

דוד שטינמץ: הפרוייקט הזה הוא התחייבות דו-שנתית.

דוד שטינמץ: קיבלנו בשנה שעברה 5 מיליון שקלים וכך גם צריך להיות השנה.

ניסן סלומינסקי: הקימו כבר את האזור?

דוד שטינמץ: זה בתהליכי הקמה.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 216 – אושרה

יעקב ליצמן: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה לא התקבלה

ענת משה: בעקבות ביקור ראש הממשלה בדרום סין, הוחלט על פתיחת קונסוליה.

אבשלום וילן: למה מיועד הכסף?

ענת משה: לפתיחת קונסוליה.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 217 ו-218 – אושרה

יעקב ליצמן: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה לא התקבלה

יונתן רגב: בפנייה הזאת יש שלושה דברים.

יונתן רגב: האחד, שינויים פנימיים מאוזנים שהמשרד ביקש, העברה מתקנה כזאת לתקנה אחרת.

יונתן רגב: כל מה שאני מדבר זה על תקציב הפיתוח, בינוי כיתות לימוד וחידוש מבנים.

יונתן רגב: הדבר השני, הקדמת 20 מיליון שקלים בהרשאה להתחייב לחידוש מבנים משנת 2009 לשנת 2008, כדי שהמשרד יוכל לקדם פרוייקטים נוספים של שיפוצי בית ספר.

יונתן רגב: הדבר השלישי, התאמת בתי ספר שנכנסו לרפורמה של אופק חדש על פי הסיכום בין משרד החינוך לבין האוצר.

יונתן רגב: אופק חדש, רפורמה בחינוך היסודי שנחתמה עם הסתדרות המורים.

יונתן רגב: מדובר על כך שבגלל שמאריכים את שבוע העבודה של המורים בבית הספר, הם לא יכולים לעשות זאת במבנים כפי שהם היום כאשר אין להם פינות עבודה, שהם יכולים לבדוק שם את המבחנים ולהכין את השיעורים.

יונתן רגב: לכן סוכם שיתווסף סכום לכל בית ספר שנכנס, יהיו בו שינויים שיתאימו אותו לרפורמה.

אמנון כהן: באיזה סוגי מבנים מדובר?

אמנון כהן: באיזה אזורים?

יונתן רגב: אתה מדבר על החידוש.

אמנון כהן: גם וגם.

יונתן רגב: אופק חדש, מדובר על בתי הספר שהם 313 בתי ספר שנכנסו בתשס"ח ועוד כ-400 בתי ספר שאמורים להיכנס בתשס"ט.

יעקב ליצמן: מהי הרפורמה הזאת?

יונתן רגב: זו הרפורמה שנחתמה עם הסתדרות המורים בבתי הספר היסודיים שמתבצעת בהדרגה.

יונתן רגב: על כן, מאחר שדורשים מהמורה, כחלק מהרפורמה, להישאר יותר בבית הספר, הוא צריך מקום.

יעקב ליצמן: זה רק לממלכתי או לכולם?

יונתן רגב: כרגע, כל מי שמשרד החינוך הכניס לתוכנית.

יונתן רגב: מדובר בבתי ספר שהם כבר ברפורמה ואלה שייכנסו לרפורמה וזה לפי החלוקה שעושה משרד החינוך.

יונתן רגב: מדובר בבתי הספר היסודיים.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 219 ו-220 – אושרה

אמנון כהן: רביזיה.

אמנון כהן: אני מבקש לתת לי יום לבדוק את הנושא.

סטס מיסז'ניקוב: קיבלת.

אריאל למדני: הפנייה מיועדת להעברת סכום של 1,400 מיליון לסעיף 33.

אריאל למדני: הסכום הזה מיועד לתמיכה במדגה, לדייגים, לציוד דיג, ולנושאים לשימור קרקע.

אריאל למדני: מענקי דיג הם עבור ציוד דיג.

אריאל למדני: הסכום הזה מיועד לנושא של שימור קרקע כאשר מדובר בהסדרת ניקוז ושטחים חקלאיים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 228 ו-229 – אושרה

אריאל למדני: בגין התחייבויות.

אריאל למדני: הרפורמה מסתיימת בשנת 2008.

אריאל למדני: זה המזומן בגין התחייבויות שניתנו.

ניסן סלומינסקי: עד עכשיו היה לא מזומן?

אריאל למדני: כן.

אבשלום וילן: זה הזנב של הרפורמה.

אריאל למדני: הרפורמה הוארכה.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 230 ו-231 – אושרה

סטס מיסז'ניקוב: ה צ ב ע ה

סטס מיסז'ניקוב: הודעה מספר 005-51 – דיור ממשלתי

סטס מיסז'ניקוב: הודעה מספר 005-51 – אושרה

קריאה: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה לא התקבלה

סטס מיסז'ניקוב: ה צ ב ע ה

סטס מיסז'ניקוב: הודעה מספר 004-26 – הגנת הסביבה, טיפול בפסולת מוצקה

סטס מיסז'ניקוב: הודעה מספר 004-26 – אושרה

סטס מיסז'ניקוב: ה צ ב ע ה

סטס מיסז'ניקוב: הודעה מספר 001-46 – חיילים משוחררים

סטס מיסז'ניקוב: הודעה מספר 001-46 – אושרה

ניסן סלומינסקי: מישהו יודע להסביר מה זה?

ניסן סלומינסקי: זה לא יהיה מכובד עם נצביע בלי שנדע על מה אנחנו מצביעים.

אמנון כהן: התרבות חשובה למדינת ישראל.

אמנון כהן: בלי תרבות אין עם.

ניסן סלומינסקי: אין מישהו שיסביר את זה.

ניסן סלומינסקי: אני מציע שכן יהיה כאן מישהו.

שלמה מולה: גם אני בעד זה.

ניסן סלומינסקי: אנחנו שומעים כל הזמן על מה שקורה בספורט, על כל המלחמות בין הפוליטיקאים.

סטס מיסז'ניקוב: אנחנו מצביעים.

ניסן סלומינסקי: לא, אנחנו נגד.

אמנון כהן: לא נגד.

ניסן סלומינסקי: אנחנו רוצים לא לדון בזה עד שיבוא מישהו שיסביר לנו.

ניסן סלומינסקי: זה תרבות וספורט שכן חשוב לדעת על מה זה הולך ואין לנו מושג ואין מישהו שיסביר לנו.

ניסן סלומינסקי: אם אפשר לדחות את זה עד שיבוא מישהו שיסביר.

סטס מיסז'ניקוב: אלה הודעות.

סטס מיסז'ניקוב: אם הם לא ירצו, הם לא יבואו ותוך 21 ימים זה יהיה אלא אם כן אתה רוצה לעכב את זה.

ניסן סלומינסקי: אני מעכב עד שיבוא מישהו.

ניסן סלומינסקי: אני מבקש לעכב עד שיבוא מישהו להסביר.

סטס מיסז'ניקוב: בסדר.

ניסן סלומינסקי: זה חשוב.

סטס מיסז'ניקוב: אנחנו לא יכולים להתנגד למרות ששלום שמחון עושה שם כבתוך שלו.

ניסן סלומינסקי: דרך אגב, אני מבקש, אם אפשר, לקיים דיון על זה, על כל מה שקורה בין החטיבה לבין המשרד.

ניסן סלומינסקי: העסק לא משתלב וזה לא טוב.

סטס מיסז'ניקוב: העסק תקוע.

ניסן סלומינסקי: יכול להיות שברגע שנזמין אותם לכאן, אולי לקראת ההופעה כאן הם כן יצטרכו להגיע להבנות.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה הודעה מספר 008-33 – אושרה הודעה מספר 007-33 – משרד החקלאות, החטיבה להתיישבות ה צ ב ע ה הודעה מספר 007-33 – אושרה

שלמה מולה: מה לגבי הרביזיה שלי ואישור הסעיף?

סטס מיסז'ניקוב: פנייה מספר 177ב'.

סטס מיסז'ניקוב: שלמה מולה ביקש רביזיה על דיור ממשלתי.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה התקבלה

סטס מיסז'ניקוב: ה צ ב ע ה

סטס מיסז'ניקוב: תודה רבה.

סטס מיסז'ניקוב: הישיבה נעולה.